open-index/open-wikipedia-markdown huggingface dataset:
Beelzebub

**Beelzebub** eller **Beelsebul** er et annet navn på fruktbarhetsguden Ba'al som filisterne dyrket i Ekron. I senere kristne skrifter brukes det også som et annet navn for en demon.

Folkegruppen og guden deres ble oppfattet som en trussel for jødene da de kom fra Egypt for å innta området Palestina. Jødiske profeter som Elia talte ofte imot Ba'alsdyrkelsen. Ifølge deres syn var Beelsebul en av mange falske guddommer. Dette gjorde de på en måte som gjorde at navnet ofte er forbundet med ordet demon, Satan eller djevel. I Det nye testamente er Beelsebul demonenes overherre og blir også likestilt med Satan.

Ba'al Zebûb kan også bety «Zebûbs herre», noe som viser til «Herre over det som kan fly». Zebub kan også bety «flue» og den østerlandske oppfatningen av djevelen som en flue- og loppegud gav opphavet til Beelzebubs tittel «Fluenes herre». Navnet ble i den konteksten brukt av William Golding i romanen *[[Fluenes herre]]*. Petter Dass beskrev samenes gand som ekle, mørkeblå fluer, og omtalte dem som «Beelzebubs fluer». I norrøn tro mente man at Loke brakte med seg lopper.

## Referanser


## Eksterne lenker
*
Graveland

**Graveland** er et pagan/black metal-prosjekt fra Wrocław i Polen. Graveland ble stiftet i 1992 av Robert «Rob Darken» Fudali. Musikken er inspirert av tidlige black metal-band som Emperor, Bathory og Darkthrone.

## Medlemmer
### Dagens medlemmer
*Robert «Rob Darken» Fudali – Vokalist, gitarist, bassist, keyboardist og trommeslager/trommeprogrammering (1992-)

### Tidligere medlemmer
*Maciej «Capricornus» Dabrowski – Trommeslager (1993–1999)
*Grzegorz «Karcharoth» Jurgielewicz – Bassist (1993–1995) (begikk selvmord i 2004)

## Utgivelser
### Studioalbum

### Demoer

### Annet

## Eksterne lenker
* 
*
Strømbråten kapell

**Strømbråten kapell** er et kapell med kirkegård i Son i Akershus. Det hører til Søndre Follo prosti.

Kapellet ble reist i 1924, som følge av et ønske om å ha en egen gravplass med kapell i Son; tidligere hadde man måttet bruke kirkegården ved Såner kirke, som er stedets sognekirke.

Kapellet har omkring 75 sitteplasser. Fondveggen ble utsmykket i 1954 av Erling Nortvedt. Det er innredet bårehus i kjelleren.

Stedet hvor kirkegården ligger var tidligere danseplass for lokalsamfunnet.

## Eksterne lenker
* Vestby kirkelige fellesråd: Strømbråten kapell
* Vestby kirkelige fellesråd: Strømbråten kapell 100 år
* Son leksikon, s.&nbsp;362
Post i butikk

**Post i butikk** er et tilbud fra postoperatører og detaljhandelsvirksomhet rettet mot forbrukere for å kunne tilby posttjenester, primært der tidligere postkontor er lagt ned. Ofte settes det opp en liten skranke i en butikk  og personalet i butikken betjener denne skranken. Enkelte steder, blant annet i noen større kjøpesentre, er det satt av et eget rom til posttjenester, slik at det ligner et postkontor. Personalet som utfører posttjenester må ha en viss tilleggsopplæring, men er ikke ansatt av postoperatøren.

## Norge
Ordningen ble etablert  under dette navnet i Norge i 2001, men ordningen har eksistert i ulike former, som oftest som brevhus i mer enn 100 år i Norge. Ordningen finnes også blant annet i Storbritannia og i Tyskland.

Posten Bring har per 28. september 2024 1400 ekspedisjonssteder i form av postkontor og Post i butikk.

Den 27. april 2012 fikk Posten grønt lys av Jens Stoltenbergs andre regjering til å omgjøre ytterligere 149 postkontor til Post i butikk. Samtidig forsvinner bankplikten. Etter en slik eventuell reform vil det være 30 postkontorer igjen i Norge. I 2020 vedtok Posten Norge å legge ned 25 av de resterende postkontorene, slik at det kun består postkontor i Oslo og på Svalbard.

## Referanser
Hollendertiden

**Hollendertiden** er i Norges historie en betegnelse på perioden fra omkring 1500 til omkring 1800/1850, spesielt i forbindelse med kysthistorie på Sørlandet, Østlandet og på Vestlandet helt opp til Nordmøre. 

Nederland ble på 1500- og 1600-tallet den ledende skipsbyggernasjonen på det europeiske kontinentet. Å beholde denne posisjonen fordret tilgang på store mengder tømmer av god kvalitet; for å lage skipsplanker er det nødvendig med lange, rette trær med nok spenst til å kunne bøyes og nok rigiditet til å tåle hardt vær. Nederland var fattig på egnet skog, mens Norge hadde store mengder tømmer som kunne kjøpes til en rimelig pris. Dermed startet en omfattende handel mellom Nederland og norske ladesteder. 

I Nederland trengtes også tømmer til fundamenter under store bygninger. Amsterdam er bokstavelig talt bygd *på* norsk tømmer. 

Hollenderne hadde også med seg varer for salg. Keramikk var en viktig vare, ganske sikkert er det slik at noe av keramikken hadde flytende innhold da varene ankom norske havner. 

I tillegg til at skogeiere og sagbrukseiere kunne tjene godt på handelen, kom den også ladestedene til gode på en svært direkte måte, ettersom det var eksporttoll på tømmer. Tollinntektene fra tømmereksport var mange steder enorme, og annen handel og industri vokste opp som følge av velstanden. Mange av ladestedene kunne derfor klare seg godt økonomisk også etter at tømmereksporten ble borte. 

## Referanser


## Litteratur
* Margit Løyland *Hollendartida i Norge 1550-1570* Spartacus 2012 ISBN 9788243006850
* Sølvi Sogner *"Og skuta lå i Amsterdam-" : et glemt norsk innvandrersamfunn i Amsterdam 1621-1720* Aschehoug 2012 ISBN 978-82-03-39067-8
Wilhelm Peters

:*For den tyske zoologen, se [[Wilhelm Peters (zoolog)]]*

**Wilhelm Peters** (1851–1935) var en norsk maler og illustratør. 

Han fikk i årene 1867&ndash;1870 undervisning hos tegnelærer David Arnesen, og plass på *[[J.F. Eckersberg]]s Malerskole* i Christiania (Peters 1914, s. 13). Han ble tidlig illustratør, og ble oppdaget av kong Karl IV som fikk ham sendt til Kungliga Konsthögskolan i Stockholm sammen med medstudenten Axel Ender. Etter studiene i Sverige reiste han til Roma, og studerte under Antonio Piccinni fra 1873 til 1876. Gjennom stipender fikk han anledning til å reise mye, både i Norge og i andre land. 

Peters' debut som maler kom på Høstutstillingen i 1882. Fra 1884 til 1923 var han overlærer ved Statens håndverks- og kunstindustriskole, med dekorativt maleri som fagområde. Han bosatte seg i Son, som en av de første av en lang rekke kunstnere som har valgt å slå seg ned der. Et av hans mest kjente malerier viser Frelsesarmesoldater som går forbi Thornegården i Son. Senere flytter han til Drøbak, Bråtan syd i byen der han bor til sin død. Huset hans ligger der den dag i dag i det som heter Petersbakken.

## Trivia
*Wilhelm Peters illustrerte Henrik Jægers Ibsens-biografi, som kom ut til dikterens 60 års dag i 1888.
*På P.S. Krøyers kjente maleri «Kunstnerfrokost» fra 1883 sitter Peters som nummer to fra venstre.

## Referanser


## Litteratur
*Peters, Wilhelm 1914: *Hvad jeg saa og hvem jeg mødte*. Kristiania.

## Eksterne lenker
* 
* Verk av Wilhelm Peters på nasjonalmuseet.no
* Om Wilhelm Peters fra Akershus kulturnett
Heikki Ikola

**Heikki Ikola** (født 9. september 1947 i Jurva) er en tidligere finsk skiskytter.

Sammen med landsmannen Juhani Suutarinen knivet Ikola i 1970- og 1980-årene mot de dominerende russiske skiskytterne.
 
I VM 1975 i Antholz ble han verdensmester både på stafett og 20 kilometer. VM-tittelen på normaldistansen forsvarte han to ganger: i Vingrom 1977 og Lahtis 1981.

## Eksterne lenker
*
Vanlig vortesvin

* eritreisk vortesvin
* nordlig vortesvin
* sentralafrikansk vortesvin
* sørlig vortesvin

**Vanlig vortesvin** (*Phacochoerus africanus*) er en art i svinefamilien som er hjemmehørende i Afrika og finnes fra Mauritania til Etiopia, sør til Namibia og det østre Sør-Afrika. 

Vortesvin har en nær sylindrisk kropp med et meget stort hode med ansiktsvorter, mest iøynefallende hos hannene. De har støttenner og også noen velutviklede hjørnetenner i underkjeven. Kroppslengden er på 110-135 cm, skulderhøyden ca. 70 cm, halen 40 cm, vekten 40-110 kg. De holder gjerne halen rett opp når de løper. 

Vortesvinet trives på både åpen og bevokst savanne, gressbevokste stepper og i semi-ørken. Rundt Kilimanjaro finner man arten i høyder på opp mot 3&nbsp;000 moh.

## Underarter
* *P. africanus* (vanlig vortesvin)
** *P. a aeliani* (eritreisk vortesvin)
** *P. a africanus* (nordlig vortesvin)
** *P. a massaicus* (sentralafrikansk vortesvin)
** *P. a sundevallii* (sørlig vortesvin)

## Eksterne lenker
*
VM i skiskyting 2003

Det **38. [[VM i skiskyting|verdensmesterskapet i skiskyting]]** ble arrangert i tidsrommet 15. til 23. mars 2003 i Khanty-Mansijsk i Russland.

## Menn

### 10 km sprint



**Dato**: 15. mars 2003 



### 12,5 km jaktstart



**Dato**: 16. mars 2003 



### 15 km fellesstart



**Dato**: 23. mars 2003 




### 20 km



**Dato**: 19. mars 2003 



### 4 x 7,5 km stafett



**Dato**: 21. mars 2003 



## Kvinner

### 7,5 km sprint



**Dato**: 15. mars 2003 



### 10 km jaktstart



**Dato**: 16. mars 2003 
Martina Glagow og Sandrine Bailly delte gullmedaljen, da det ikke var mulig å skille dem i mål. 



### 12,5 km fellesstart



**Dato**: 22. mars 2003 




### 15 km



**Dato**: 18. mars 2003 




### 4 x 6 km stafett



**Dato**: 20. mars 2003 
 



## Medaljestatistikk
:  

## Eksterne lenker
* Biathlon World Championships – Men hos firstskisport.com
* Biathlon World Championships – Women hos firstskisport.com
* Resultatdatabase hos realbiathlon.com
Georg Winter

**Georg Winter** (1941–2026) var en tysk forretningsmann og miljøøkonom. Han regnes som grunnlegger av prinsippene for miljøbevisst bedriftsledelse.

Winter er opprinnelig utdannet jurist  med doktorgrad i 1973. Fra 1972 var han direktør for det familieeide firmaet *Ernst Winter & Sohn Norderstedt GmbH & Co*. Allerede fra begynnelsen av sitt virke som bedriftsleder gjorde han miljøvern til et av sine viktigste anliggender. Han utformet den såkalte «Winter-modellen» for miljøbevisst bedriftsledelse, som han også gjennomførte i sin egen bedrift. Winter viste hvordan miljøvern kunne integreres i produktutvikling, marketing og materialanskaffelse. I 1984 grunnla han *Bundesdeutsche Arbeitskreis für Umweltbewusstes Management*, som flere hundre bedrifter etterhvert har sluttet seg til.

Fra 1987 trakk han seg tilbake fra ledelsen av familiebedriften og viet sin tid utelukkende til miljøvern. Samme år skrev han boken *Das umweltbewusste Unternehmen* (*Miljøbevisst bedriftsledelse*), som regnes som et standardverk innen miljøbevisst tenkning i bedrifter. I 1991 grunnla han *Internationale Netzwerk für Umweltbewusstes Management*, som 25 næringslivsorganisasjoner tilhører. Han mottok *Umweltpreis der Bundesstiftung Umwelt* i 1995.

Han tok også initiativet til *Haus der Zukunft*, et hus som åpnet i 1998 og som gir plass til almennyttige organisasjoner som er aktive i krysningspunktet mellom næringsliv og miljøvern.

Fra 2002 har Winter engasjert seg for organisasjonen *Sustainable Management for All Local Leaders*.

## Referanser


## Litteratur

### Miljøvern
* Georg Winter: *Das umweltbewußte Unternehmen. Ein Handbuch der Betriebsökologie mit 22 Check-Listen für die Praxis.* Beck Verlag, München 1987 ISBN 3-406-32153-4, utgitt på norsk under tittelen *Miljøbevisst bedriftsledelse*, Cappelen 1991 ISBN 82-02-13219-3
* Hopfmann, Jürgen/Winter, Georg (red.): *Zukunftsstandort Deutschland : das Programm der umweltbewussten Unternehmer* Droemer Knaur, 1997
* Georg Winter (Hrsg.): *Ökologische Unternehmensentwicklung : Management im dynamischen Umfeld.* Springer Verlag, Berlin 1997
* Georg Winter: *Das umweltbewusste Unternehmen : die Zukunft beginnt heute.* im Selbstverlag, München 1998 ISBN 3-406-32153-4

### Lyrikk
* Georg Winter: *Der Trödelbarde oder Die Schau der seltsamen Dinge.* 1986

### Andre verk
* Georg Winter: *Zungenbrecher*, Goldmann Verlag, München Jan. 2007, ISBN 3-442-15460-X
* Georg Winter: *Zungenbrecher*, Hörbuch, Random House Audio, München Dez. 2006, ISBN 3-86604-473-9

## Eksterne lenker
* http://www.inem.org
* http://www.baumev.de
* http://www.dr-georg-winter.de
Jim Doyle

**Jim Doyle** (født 23. november 1945 i Washington, DC) er en politiker fra USA. Han representerer demokratene, og var guvernør i Wisconsin fra 2003 til 2011.

Doyle har en doktorgrad i jus fra Harvard University. Han var statsadvokat i Dane County fra 1977 til 1982, og gikk deretter over i privat praksis.

I 1990 ble Doyle Attorney General i Wisconsin (tilsvarende norsk justisminister). Han ble gjenvalgt i 1994 og 1998. I denne perioden gjorde han seg bemerket med flere søksmål mot tobakksindustrien.

I guvernørvalget i 2002 vant Doyle over motkandidaten Scott McCallum, den sittende guvernøren. Han ble da statens første guvernør fra Det demokratiske parti siden 1986.

Doyle ble gjenvalgt i guvernørvalget i 2006, etter å ha slått den republikanske kongressmannen Mark Green. Doyle fikk 53% av stemmene, mot Greens 45%.

## Referanser
Gubben & katten II – Findus drar til månen

***Gubben & katten II – Findus drar til månen*** (orig: *Pettson och Findus – Kattonauten*) er en svensk barnefilm fra 2000, basert på Sven Nordquists bøker.

## Handling
Katten Findus bestemmer seg for å skrive brev til kongen, fordi han vil at han skal overbevise Pettersen om at små katter ikke skal vaske og gjøre rent. Mens Findus venter på svar, får han og Gubben mange besøk.

## Skuespillere
* Tord Peterson som herr Pettson
* Kalle Lundberg som katten Findus
* Mona Seilitz som Prillan
* Gunnar Uddén som Gustavsson
* Meta Velander som Elsa
* Thomas Petersson som en postmann
* Towa Carson som Beda Andersson
* Lena Nyman som Miss Fellini
* Tommy Johnson som Tigern István
* Lasse Brandeby som Alfred
* Ingvar Kjellson som Gustav VI Adolf av Sverige
* Ulf Synnerholm som betjent
* Torbjörn Jansson som radio-stemme

## Referanser


## Eksterne lenker
*
The Marine

***The Marine*** er en amerikansk film som ble produsert av WWE Films i 2006. Filmen handler om marinesoldaten John Triton (spilt av fribryteren John Cena) som opplever å få sin kone kidnappet av noen diamanttyver. Triton blir dermed nødt til å redde sin kone.

## Sammendrag
I Irak, leder John Triton (spilt av John Cena) teamet hans til et gjemmested for al-Qaida, hvor terrorister snart skal halshugge flere gisler. Triton ser bort fra en direkte ordre om å vente på flere forsterkninger, og angriper jihadistene og redder alle gislene. Neste morgen opplyser en oberst at Triton har fått sparken etter å ha brutt en direkte ordre.

Ute av militæret, er det vanskelig for Triton å venne seg til det sivile livet. Han blir sparket fra jobben som sikkerhetsvakt etter å ha brukt overdreven makt. Tritons kone Kate (spilt av Kelly Carlson) sier de burde ta en ferie. I mellomtiden stjeler Roma (spilt av Robert Patrick) fra en smykke-butikk sammen med gjengen sin: kjæresten Angela, Morgan, Vescera og Bennett. Roma samarbeider med en anonym partner, som han skal dele overskuddet med. Gjengen stopper ved samme bensinstasjon som Triton og Kate står ved. Når to politimenn kommer for å fylle bensin, skyter Morgan en av dem. Roma skyter den andre politimannen, og Angela dreper en ansatt ved bensinstasjonen. Kate blir kidnappet, og Triton blir slått ut. Når Triton gjenvinner bevissthet, kjører han etter kidnapperne. Jakten fører han til en innsjø, der Triton faller ut av bilen og inn i sjøen, tilsynelatende til hans død.

Roma og gjengen hans går gjennom en sump for å unngå politiet. Kate forsøker å stikke av flere ganger. Triton dukker opp fra sjøen og finner detektiv Van Buren, som også følger etter gjengen. Van Buren nekter Triton til å forfølge gjengen, men Triton går uansett inn i sumpen. Etter en konflikt mellom Morgan og Vescera, bestemmer Roma å drepe Vescera. Roma får en samtale fra sin anonyme samarbeidspartner, og Roma sier at han har til hensikt å kutte partneren ut av avtalen. Gjengen ankommer en hytte, og bestemmer seg for å hvile der. Triton sporer gjengen til hytta, dreper Morgan og Bennett, og drar deretter likene ut av hytta, hvor han igjen møter detektiv Van Buren. Kate kommer seg løs, men Angela angriper og fanger henne igjen.

I mellomtiden går Triton inn i hytta, og står ansikt til ansikt med Roma og pistolen hans. Van Buren kommer inn, men peker pistolen sin mot Triton, og avslører seg som den anonyme partneren til Roma. Når Roma åpner ild mot Triton, bruker han Van Buren som et menneskelig skjold, og Van Buren dør. Roma flykter og slutter seg til Angela og Kate. Angela dreper en lastebil-sjåfør, slik at de kan stikke av i bilen hans. Triton løper til en marina som er Romas destinasjon, dreper Angela, og stjeler diamantene. Triton redder Kate. Men Roma kommer tilbake, og forsøker å drepe Triton. Men Triton dreper Roma. Den siste scenen viser Triton og Kate som kysser hverandre når politiet dukker opp.

## Rolleliste
* John Cena som John Triton
* Kelly Carlson som Kate Triton
* Robert Patrick som Rome

## Referanser


## Eksterne lenker
*
Paavo Puurunen

**Paavo Puurunen** (født 28. august 1973 i Kuhmo i Kajanaland) er en finsk skiskytter.

Puurunen debuterte i verdenscupen i 1995/96-sesongen. Den beste sammenlagtplasseringen er fra 1997/98-sesongen, da han ble nummer 13. Han vant sitt eneste verdenscuprenn i Pokljuka i 2001, i selveste verdensmesterskapet, på 20&nbsp;km.

Hans eneste andre verdenscupmedalje, bronse på jaktstart, kom også i et verdensmesterskap, i VM 2003 i Khanty-Mansijsk.

Under OL i Torino 2006 tok han fjerdeplass på fellesstarten, hans fremste olympiske resultat. I ordinære verdenscuprenn har Puurunen aldri blitt bedre enn nummer seks.

## Referanser


## Eksterne lenker
*
Bukkehornkløver

**Bukkehornkløver** (*Trigonella foenum-graecum*) er en plante i erteblomstfamilien. Planten vokser omkring Middelhavet og i Sør-Asia. Den har lysegrønne blader, hvite blomster og kan bli 60 cm høy. Særlig plantens frø er populært som krydder i indisk og thailandsk matlaging, og er en viktig ingrediens i de fleste karriblandinger. Plantens blader (tørkede og friske) brukes også som krydderurt.

Bukkehornkløverfrø treffer man oftest på i tørket tilstand. De er gullige og rombeformete og meget harde. Frøene inneholder blant annet stoffet sotolon, som er kraftig aromatisk og hovedansvarlig for den karakteristiske karrilukten. Selv inntak av ganske små mengder bukkehornkløverfrø kan gi kraftig lukt fra svette og urin. Bukkehornkløver kan gi alvorlige allergiske reaksjoner hos mennesker med allergi mot planter i erteblomstfamilien, deriblant peanøtter.
## Referanser


## Eksterne lenker
*
Makassarstredet

**Makassarstredet** er et strede som ligger mellom øyene Kalimantan og Sulawesi i Indonesia og er en del av kompleks tektonikk-regionen på kanten av Den eurasiske platen. Den nordlige delen av Makassarstredet, som er direkte forbundet med Sulawesi, er den dypeste delen, og når 2500 m. Den sørlige delen av sundet er en grunn del med en dybde på mindre enn 2000 m og fortsetter sørover til det grunne sokkelområdet i det østlige Javahavet.

Makassarstredet er et relativt fruktbart vann sammenlignet med andre farvann. Makassarstredet er fruktbart gjennom hele året både i den vestlige sesongen og i den østlige sesongen. I den vestlige sesongen skjer gjødsling på grunn av tilstedeværelsen av *[[avrenning]]* fra fastlandet Kalimantan og Sulawesi i store mengder på grunn av den høye nedbøren, mens i den østlige sesongen skjer gjødsling på grunn av stigning i vannmasse (*oppstrømning*) i Makassarstredet.

Dette sundet forbinder også Sulawesihavet i nord med Javahavet i sør. Makassarstredet er kategorisert som et dyphav og er en av de indonesiske øygruppenes sjøruter.

De viktigste havnebyene i dette sundet er Balikpapan, Makassar og Palu.

Makassar er et av stedene der flyet Adam Air Flight 574 styrtet 1. januar 2007, og 102 passasjerer omkom.

## Se også
* Den indonesiske gjennomstrømmen 

## Referanser


## Eksterne lenker
*
Balisjøen

**Balisjøen** er farvannet nord for de indonesiske øyene Bali og Lombok, ut til Kangeanøyene. Balisjøen grenser til Javasjøen i nord og Floressjøen i øst. Den regnes som en del av Stillehavet, og danner Stillehavets grense mot Indiahavet gjennom sundet mellom Bali og Lombok (Selat Lombok).

## Referanser


## Eksterne lenker
*
Molukksjøen

**Molukksjøen** (indonesisk: *Laut Maluku*) er et havområde i Indonesia, vest i Stillehavet.  mellom den indonesiske øygruppa Molukkene og Sulawesi. Molukksjøen omgis av Celebessjøen i nord, og Bandasjøen og Seramsjøen i sør. Rundt sjøen ligger øyene Halmahera i nordøst, Buru og Seram midt i, og Sulawesi i vest. Talaudøyene avgrenser sjøen i nord, selv om den tektoniske platen som har fått navn etter sjøen, Molukkerplaten, strekker seg nordover forbi øyene.

## Referanser
Seramsjøen

**Seramsjøen** er et havområde i den indonesiske øygruppa Molukkene. Seramsjøen betegner farvannet mellom øyene Aru, Seram, Buru, Obi og Ny-Guinea. Seramsjøen grenser mot Arafurasjøen i øst, Bandasjøen i sør og vest, og Molukksjøen og Halmaherasjøen i nord.
The Tokyo Showdown

***The Tokyo Showdown*** er det svenske melodiske death metal bandet In Flames sitt åttende album, og første konsertalbum. Det ble gitt ut i 2001, og ble spilt inn på deres turne i Japan i 2000.

## Sporliste
# «Bullet Ride» – 4:41
# «Embody the Invisible» – 3:42
# «Jotun» – 3:33
# «Food for the Gods» – 4:24
# «Moonshield» – 4:25
# «Clayman» – 3:36
# «Swim» – 3:21
# «Behind Space» – 3:52
# «Only for the Weak» – 4:31
# «Gyroscope» – 3:25
# «Scorn» – 3:50
# «Ordinary Story» – 4:15
# «Pinball Map» – 4:33
# «Colony» – 4:47
# «Episode 666» – 3:37

## Musikere

* Anders Fridén – vokalist
* Jesper Strömblad – gitar
* Björn Gelotte – gitar
* Peter Iwers – bass
* Daniel Svensson – trommer
* Dick Löwgren – bass på noen av sangene.

## Eksterne lenker
* ''The Tokyo Showdown'' album detaljer
* ''The Tokyo Showdown'' informasjon
Torresstredet

**Torresstredet** eller **Torressundet** (engelsk: **Torres Strait**) er sundet mellom Australia og Ny-Guinea. Sundet forbinder randhavene Korallhavet i øst med Arafurasjøen i vest, og danner dermed en forbindelse mellom Stillehavet og Indiahavet.

## Eksterne lenker
*
*Utanlandske stadnamn: A–Å. Språkrådet
Kapp York-halvøya

**Kapp York-halvøya** (engelsk: **Cape York Peninsula**) er nordøstspissen av Australia, mellom Carpentariabukta og Korallhavet. Halvøya har navn etter Kapp York, som er nordligste punkt. Her går Torresstredet, som danner en forbindelse mellom Stillehavet og Indiahavet.

Halvøya består for det meste av lavtliggende land, med noen få høydedrag over 200 m.

I 1606 gikk Willem Janszoon trolig i land her, som første europeer i Australia. Janszoon var dog ikke klar over at han var kommet til et nytt kontinent, og trodde han fortsatt var i Ny-Guinea.
Savusjøen

**Savusjøen** er et randhav til Indiahavet, mellom Timor og de indonesiske øyene Sumba, Sumbawa og Flores. Havområdet har navn etter den vesle øya Savu ytterst mot Indiahavet.

## Referanser


## Eksterne lenker
*
Reroute To Remain

***Reroute to Remain*** er det niende albumet av det melodiske death metal bandet In Flames. Albumet ble gitt ut den 3. september 2002 på plateselskapet Nuclear Blast. *Reroute to Remain* var et stort steg i en annen retning musikalsk, og flere av deres fans likte ikke albumet. I tillegg trakk albumet til seg flere fans, og skaffet dem en plass på Ozzfest. 
Albumet havnet på tiendeplass på Heatseekers, og trettendeplass på Top Independent Albums. To singler ble gitt ut fra albumet, *«Trigger»* og *«Cloud Connected»*.

## Sporliste
#  «Reroute to Remain» – 3:53
#  «System» – 3:39
#  «Drifter» – 3:10
#  «Trigger» – 4:58
#  «Cloud Connected» – 3:40
#  «Transparent» – 4:03
#  «Dawn of a New Day» – 3:40
#  «Egonomic» – 2:36
#  «Minus» – 3:45
#  «Dismiss the Cynics» – 3:38
#  «Free Fall» – 3:58
#  «Dark Signs» – 3:20
#  «Metaphor» – 3:39
#  «Black & White» – 3:33

## Musikere

*Anders Fridén  –  vokalist
*Jesper Strömblad  –  gitar
*Björn Gelotte –  gitar
*Peter Iwers  –  bassgitar
*Daniel Svensson  –  slagverk
*Maria Gauffin – vokalist på «Metaphor»
*Fiol-Olof – fiolin på «Metaphor»
*Örjan Örnkloo – keyboard

## Eksterne lenker
* 
* ''Reroute to Remain'' album detaljer
* ''Reroute to Remain'' musikktekster
* ''Reroute to Remain'' informasjon
Tominibukta

**Tominibukta** er ei havbukt på den indonesiske øya Sulawesi. Bukta ligger mellom halvøya Minahassa og hovedlandet, og munner i øst ut i Molukksjøen.
Halmaherasjøen

**Halmaherasjøen** er den delen av Stillehavet som ligger mellom den indonesiske øya Halmahera og vestspissen av Ny-Guinea. I sør grenser Halmaherasjøen mot Seramsjøen.

## Eksterne lenker
*
Trigger (EP)

***Trigger*** er en EP av det svenske melodiske death metal bandet In Flames. Det ble gitt ut i 2003, og tittelsporet «Trigger» var hentet fra albumet *[[Reroute To Remain]]*.

## Sporliste
### Audiospor
# «Trigger»
# «Watch Them Feed»
# «Land of Confusion» (Genesis-cover)
# «Cloud Connected» (Club Connected Remix)
# «Moonshield»

### CD-ROM
# «Trigger» (videoklipp)
# «Cloud Connected» (Videoklipp)

## Musikere
*Anders Fridén – vokalist
*Björn Gelotte – gitar
*Jesper Strömblad – gitar
*Peter Iwers – bassgitar
*Daniel Svensson – trommer
Koreastredet

**Koreastredet**, eller **Koreasundet**, er sundet mellom Sør-Korea og Japan og danner en forbindelse mellom Øst-Kina-havet og Japanhavet i det nordvestre Stillehavet.

## Geografi
I nord ligger den sørlige delen av den koreanske halvøy, og i sør av de japanske øyene  Kyūshū og Honshū. Stredet er vel 200 km vidt på det meste, mens dybden ligger mellom 90 og 100 meter. 90 og 100

Stredet er delt av øygruppen Tsushima i en vestre og en østre kanal. Den østre kanalen har navnet Tsushimastredet. Den vestlige kanalen er dypere, opptil 227 meter dyp, og smalere enn Tsushimastredet.

## Havstrømmer
En del av Kuroshiostrømmen passerer gjennom stredet. Det er en varm havstrøm som også kalles for Tsushimastrømmen. Den kommer fra de japanske øyene og passerer gjennom Japanhavet før den blir delt av Sakhalin og fortsetter inn i det nordlige Stillehavet via stredet nord for Hokkaidō og inn i Okhotskhavet nord for Sakhalin nær Vladivostok. Vannmassen er svært variabel på grunn av det lave saltnivået i havene sørøst for Korea og Kina.

## Økonomi
Stredet er viktig for internasjonal skipstrafikk. Både Sør-Korea og japan har lagt begrensninger på sine territorielle krav i området, til tre nautiske mil fra kysten, for å sikre fri passasje for trafikk.

En rekke passasjerbåter trafikkerer stredet. Kommersielle fergeruter går fra Busan i Sør-Korea til japanske havner som Fukuoka, Tsushima, Shimonoseki og Hiroshima. Ferger trafikkerer også mellom øygruppen Tsushima og Fukuoka samt den sørkoreanske øya Jeju og det sørkoreanske fastlandet. I tillegg kommer fergetrafikk mellom Busan, Japan og Kina.

## Historie
Det siste store slaget i Den russisk-japanske krigen 1904-1905 var et sjøslag 27.-28. mai 1905 i Koreastredet, kalt slaget ved Tsushima.

## Tunnel
Det diskuteres muligheter for en undersjøisk tunnel mellom Japan og Korea, ikke ulik Kanaltunnelen mellom Storbritannia og Frankrike. For Japan er en slik tunnel spesielt interessant ettersom det vil gjøre det lettere å transportere gods gjennom Korea til Russland og videre til Europa.

## Navn på ulike språk

## Eksterne lenker
* 
* Encyclopædia Britannica article 
* Oceanographic Characteristics of the Korea Strait, from KORDI
Okhotskhavet

**Okhotskhavet** (russisk: *Охо́тское мо́ре* – Okhotskoje More) er et randhav til Stillehavet, omkransa av øygruppa Kurilene, øyene Hokkaido og Sakhalin, kysten av Øst-Sibir og halvøya Kamtsjatka. Havet er islagt fra november til juni.

## Referanser


## Eksterne lenker
*
Filippinerhavet

**Filippinerhavet**, eller **Filippinhavet**, er den delen av Stillehavet som omkranses av Filippinene, Taiwan og Japan i vest, av Marianene og Palau i øst og Indonesia i sør.

Filippinerhavet utgjør ei egen litosfæreplate – Filippinerplaten – som blir presset under Eurasiaplaten. Ved denne kollisjonen dannes den rekka av vulkanøyer fra Halmahera i sør til Honshu i nord som er havets avgrensning mot vest. Samtidig dukker Stillehavsplaten under Filippinerplaten og danner blant annet øyene Palau, Guam, Marianene og rekka av japanske øyer fra Iwo Jima til Honshu. Det er dyphavsgroper på begge sider av Filippinerhavet – bl.a. Filippinergropa mot Filippinene og Marianegropa ved Marianene.

## Referanser


## Eksterne lenker
*
Alaskabukta

**Alaskabukta** (engelsk: *Gulf of Alaska*) er ei bukt som strekker seg langs sørkysten av den amerikanske delstaten Alaska. Bukta utgjør havområdet innenfor en tenkt linje på  kilometer fra det sørligste punktet på øya Kodiak i vest til Dixon Entrance, mellom øyene Dall i Alaska og Graham i Britisk Columbia, i øst.

Fra kysten av Alaskabukta går det en rekke fjorder, bukter og sund, hvorav den lengste er den 290 kilometer lange Cook Inlet, som ligger vest for Kenaihalvøya. Øst for halvøya ligger Prince William-sundet. Langs østkysten ligger Alexanderøyene med over tusen øyer. 

Naturen langs kystlinjen er en kombinasjon av skog- og fjellområder med flere isbreer, deriblant Alaskas to største Malaspina- og Beringbreen. Store deler av området er vernet, med blant annet Kenai Fjords, Warangell-St. Elias og Glacier Bay nasjonalparker.

## Se også
* Exxon Valdez-forliset

## Referanser


## Eksterne lenker
*
Californiabukta

**Californiabukta** (spansk: *Golfo de California*) er den bukta som Stillehavet danner mellom Californiahalvøya og Fastlands-Mexico.

## Referanser

## Eksterne lenker
* 

## Referanser
Australbukta

**Australbukta** (engelsk: *Great Australian Bight*) er den vide bukta som Indiahavet danner inn mot sørkysten av Australia. Grensa mot selve Indiahavet trekkes langs ei linje fra sørvestspissen av Australia til sørvestspissen av Tasmania, der Indiahavet møter Stillehavet.

De kystnære delene av bukta er et grunt sokkelområde, mens den mot Indiahavet har dyp på over 5000 m.

## Referanser


## Eksterne lenker
*
VM i skiskyting 1989

Det **24. [[VM i skiskyting|verdensmesterskapet i skiskyting]]** ble arrangert i Feistritz i  Østerrike i 1989. For første gang ble mennenes og kvinnenes mesterskap arrangert i fellesskap. 

## Medaljevinnere
### Menn

### Kvinner
} ||align=right| 1.23.15,5
|  ||+2.14,4 
|   ||align=right| +2.52,0
|-
| **Lagkonkurranse**
|  ||align=right | 1.05.38,8
|  || +2.09,2
|  ||align=right| +2.15,3
|}

## Resultater
### Menn
#### 10 km sprint

**Dato** 11. februar 1989

#### 20 km

**Dato**: 7. februar 1989

#### 4 x 7,5 km stafett

**Dato**: 12. februar 1989

#### Lagkonkurranse

**Dato**: 9. februar 1989

### Kvinner
#### 7,5 km sprint

**Dato**: 11. februar 1989

#### 15 km

**Dato**: 7. februar 1989

#### 3 x 7,5 km stafett

**Dato**: 12. februar 1989

#### Lagkonkurranse

**Dato**: 9. februar 1989

## Medaljestatistikk

## Kilder
*Resultatdatabase hos realbiathlon.com
*Resultatdatabase hos firstskisport.com
Soundtrack To Your Escape

***Soundtrack to Your Escape*** er det syvende albumet av det svenske melodiøse death metal-bandet In Flames. Det ble gitt ut 29. mars 2004 av plateselskapet Nuclear Blast. Albumet ble utgitt vanlig, i tillegg til at det ble laget et begrenset antall digipak med et bonusspor, «Discover Me Like Emptiness». I likhet med *[[Reroute To Remain]]* ble mange fans skuffet etter utgivelsen, ettersom albumet tok enda et steg i retning av en ny musikkstil, men det ble også godt mottatt, blant annet i bladene *[[Metal Hammer]]* og *[[Kerrang!]]*.

Albumet nådde 145.-plass på US Billboard Top 200,  2.-plass på Heatseekers, og 7.-plass på Top Independent Album charts.

## Sporliste
#  «F(r)iend» – 3:27
#  «The Quiet Place» – 3:45
#  «Dead Alone» – 3:43
#  «Touch of Red» – 4:13
#  «Like You Better Dead» – 3:23
#  «My Sweet Shadow» – 4:39
#  «Evil in a Closet» – 4:02
#  «In Search for I» – 3:23
#  «Borders and Shading» – 4:22
#  «Superhero of the Computer Rage» – 4:01
#  «Dial 595-Escape» – 3:48
#  «Bottled» – 4:17
#;Bonusspor på digipakken
#  «Discover Me Like Emptiness» (Digipak Bonus) – 4:17

## Musikere

*Anders Fridén – Vokalist
*Jesper Strömblad – Gitar
*Björn Gelotte – Gitar
*Peter Iwers – Bassgitar
*Daniel Svensson – trommer

## Eksterne lenker
* 
* ''Soundtrack to Your Escape'' album detaljer
* ''Soundtrack to Your Escape'' musikktekster
Jay Greenberg

**Jay «Bluejay» Greenberg** (født 13. desember 1991 i New Haven i Connecticut) er en amerikansk vidunderbarn-komponist som begynte ved The Juilliard School i 2002 og har komponert en rekke verker.

## «På høyde med Mozart»
Greenberg ble verdensberømt delvis på grunn av Juilliard-lærer Samuel Zymans hyllest av hans ungdommelige talent i CBS-programmet *[[60 Minutes]]* som ble sendt i USA 28. november 2004 og på nytt 26. november 2006. «Vi snakker om et vidunderbarn på høyde med de de største vidunderbarn i historien i forhold til komposisjon. Jeg snakker om slike som Mozart, og Mendelssohn, og Saint-Saëns.» Hans hovedlærer i komposisjon var Samuel Adler.

## Tidlig begynnelse som komponist
Faren er en amerikaner som jobber som slavisk lingvist. Moren har israelsk bakgrunn. Ingen av foreldrene har noen musikalsk bakgrunn. Jay opplevde imidlertid i svært tidlig alder at han var tiltrukket av musikk. I to-årsalderen begynte han å spille cello etter å ha utvist en fiksering på dette instrumentet ved å tegne gjentatte celloer, som etterhvert utviklet seg til gånoter, og ved dessuten å klare å skrive ordet *CELLO*. Hans første forsøk på å komponere kom da han var tre. 

Greenberg komponerer primært på sin datamaskin ved hjelp av et spesielt  dataprogram for musikknotasjon der han kan nedfelle sine ideer på papiret og avspille sine partiturer på syntetiske instrumenter. Han har allerede skrevet fem symfonier og mange andre verker. Hans mest berømte arbeid hittil er en «ouverture til 9/11» om terrorangrepet 11. september 2001. Da angrepene fant sted bodde han i Makedonia, men har siden flyttet tilbake til USA. 

## Får musikken ferdig i hodet
Greenberg beskriver prosessen der han får musikken på den måten at han hører musikken ferdig framført inne i hodet, ofte flere musikkstykker samtidig, og han kan da bare notere ned etterpå det han har hørt. Det er sjelden han behøver å gjøre rettelser av det han har nedtegnet. Mye annet kommer til ham på denne måten, ikke bare musikk som han mer ser på som en hobby. Han er interessert i det aller meste og kan tenke seg å studere for eksempel, fysikk, psykologi, informatikk eller kartografi.

## Utgitt av Sony BMG i 2006
Musikkselskapet Sony BMG Masterworks utga hans første CD 15. august 2006 som inneholder hans *Symfoni nr. 5* og *Strykekvintett* fremført av henholdsvis London Symphony Orchestra under ledelse av José Serebrier og av Juilliard String Quartet med cellist Darrett Adkins. Han er kanskje den yngste komponist som noensinne har skrevet en eksklusiv platekontrakt med et stort plateselskap.

## Verker
*Symphony no. 5
**Overture to 9/11*
**Short Stories*, tenorsaksofon, slagverk og orkester
**Quintet for Strings*
*The Storm

## Referanser


## Eksterne lenker
* Jay Greenbergs hjemmeside
* ''Juilliard Journal'' artikkel om Greenberg
* innslaget i ''60 Minutes'' om Greenberg (CBS News)
* ''From the Top''-episode som viser frem Greenberg og hans 9/11 Overture
* Jay Greenbergs side på nettsted til ''Sony BMG Masterworks''
Hans Ola Sørlie

**Hans Ola Sørlie** (1953–1988) var en norsk skuespiller som huskes særlig for rollen som Sverre i filmatiseringen av *[[Orions belte (film)|Orions belte]]* (1985).

Sørlie var fra Otta og reiste til Oslo for å studere medisin, men byttet til Statens Teaterhøgskole i 1978. I mai 1981 startet han ved Nationaltheatret under Toralv Maurstad med debut i Stor ståhei for ingenting.

Han var samboer med skuespillerinnen Linn Stokke (født 1961). Sørlie omkom sammen med sin far i en trafikkulykke på E6 sørgående ved Fåvang. Deres Volvo personbil fikk sleng på tilhengeren, kom over i motsatt kjøreretning og kolliderte med en lastebil.  Linn Stokke var gravid med barn nummer to med Sørlie da han døde.

## Filmografi
* *[[Karachi (film)|Karachi]]* (1989) – Kramer
* *[[Over grensen (film)|Over grensen]]* (1987) – Hjemmefrontsmann
* *[[Orions belte (film)|Orions belte]]* (1985) – Sverre
* *[[Boeing, Boeing]]* (1985) – Advokat
* *[[Kappløpet mot Sydpolen]]* (1985) (mini) TV Series (kreditert som Hans Ole Sorlie) – Jorgen Stubberud

## Teaterroller (utvalg)

## Referanser


## Eksterne lenker
*
Bass-stredet

**Bass-stredet** eller **Bass-sundet** (engelsk: **Bass Strait**) er sundet mellom Australia og Tasmania. Det er oppkalt etter George Bass som oppdaget stredet i 1797.

Bass-stredet danner en forbindelse mellom Tasmanhavet i Stillehavet og Australbukta i Indiahavet.

## Se også
*Flinders Island
Douglas A-1 Skyraider

**Douglas A-1 Skyraider** (tidligere **AD**) var et amerikansk en-seters angrepsfly i bruk fra 1950- til 1970-tallet. Skyraideren hadde stempelmotor istedenfor jetmotor og fikk sånn sett en bemerkelsesverdig lang karriere. De siste flyene ble utfaset på 70-tallet.

## Eksterne lenker
* Douglas A-1 Skyraider (AD-1)
Matuku

**Matuku** er en vulkansk øy i Moala-undergruppen av Lauøyene i sørøstlige Fiji. Det er sju landsbyer på Matuku: Yaroi, Natokalau, Qalikarua, Levuka i daku, Makadru, Raviravi og Lomati. Hovedlandsbyen er Yaroi på nordvestkysten, som har klinikk og skole.

## Referanser
Lau

**Lau-øyene**, også kalt *Lau-gruppen* eller *den østlige gruppen*, er en øygruppe i det sørlige Stillehavet, øst for Korosjøen som er en del av Fiji. Av disse omkring 100 øyene er bare rundt 30 befolket. Lau-gruppen dekker et område på 487 kvadratkilometer. Mens flesteparten av øyene i den nordlige delen av Lau-gruppen er høye, vulkanske øyer, er de fleste i den sørlige delen lave øyer.

Lau-øyene administreres av Lau Province, en av Fijis fjorten provinser. Hovedstaden ligger på øya Lakeba.

## Referanser


## Eksterne lenker
*
Salomonsjøen

**Salomonsjøen** er den delen av Stillehavet som omkranses av østkysten av Ny-Guinea, den papuanske øya New Britain og øystaten Salomonøyene. Salomonsjøen grenser i sør mot Korallhavet og i nord mot Bismarcksjøen.

Salomonsjøen ligger på den delen av Den indoaustralske kontinentalplaten som beveger seg under Stillehavsplaten, slik at det langs den nordlige delen av havet dannes ei dyphavsgrop med dyp ned til  m (New Britain-gropa).

## Referanser


## Eksterne lenker
*
Dvergflodhest

**Dvergflodhesten** (*Hexaprotodon liberiensis*) er bare en femtedel så tung som sin enorme slektning, vanlig flodhest. Dvergflodhesten veier bare 200-280 kg, og er mellom 1,5 m og 1,8 m lang. Den har et relativt lite, mer avrundet hode og smalere føtter med færre tær med svømmehud. Den spiser også mer variert kost, deriblant busker, bregner og frukter. Dvergflodhester lever vanligvis alene, selv om territoriene overlappe hverandre. De beiter om natta, mens de følger veltråkkede stier, dagen tilbringer de gjemt i sumper eller hi på elvebredden som de har overtatt etter andre dyr og utvidet. Hunnen går drektig i 190-200 dager, og føder én unge, ungen blir født i vannet eller i hiet. Ungen kan bli tatt av krokodiller eller pytonslanger, men voksne dyr trenger ikke frykte noe rovdyr, unntatt leoparder og mennesker.

## Eksterne lenker
*
The Flying Burrito Brothers

**The Flying Burrito Brothers** var en amerikansk countryrockgruppe som ble startet i 1969 i California av de to tidligere The Byrds-medlemmene Gram Parsons og Chris Hillman.

## Biografi
Gruppen spilte en elektrifisert form av country og var svært stilskapende, både musikalisk og visuelt. Med sine to første album *The Gilded Palace of Sin* (1969) og *Burrito Deluxe* (1970) satte de standarden for hva som senere skulle bli benevnt countryrock.

Det nyskapende i The Burritos' musikk var måten de kombinerte countrymusikkens følsomme intensitet med rockens kraft og virkemidler. Foruten Gram Parsons' sang var bandets sound preget av "Sneaky" Pete Kleinows steel gitar og Chris Hillmans koring. De øvrige bandmedlemmene på de to første albumene var Chris Ethridge (på *The Gilded Palace of Sin*) og Bernie Leadon og Michael Clarke (på *Burrito Deluxe*).

Gram Parsons og Chris Hillman skrev de fleste sangene. Blant de mest kjente sangene er «Christine's Tune», «Sin City», «Juanita», «Hot Burrito #1», «Lazy Days» og «Cody, Cody». Foruten egne komposisjoner spilte de en del coverversjoner som blant andre The Rolling Stones' «Wild Horses» (som Parsons fikk tillatelse av Keith Richards å spille inn et år før Stones selv ga den ut på albumet *[[Sticky Fingers]]*) og James Carrs «At the Dark End of the Street».

Gruppen fikk aldri noe stort kommersielt gjennombrudd, men ble lagt merke til av artister som Bob Dylan og The Rolling Stones. Foruten musikken ble The Flying Burrito Brothers kjent for sine fantastiske scenekostymer sydd av Nudie Cohn, som tidligere hadde sydd kostymer til stjerner som Elvis Presley og Merle Haggard. Parsons' kostyme var det mest iøynefallende med sine broderier av marijuanablad og andre narkotiske planter.

Parsons forlot gruppen etter at de ga ut *Burrito Deluxe*, og dette førte til at gruppens kreativitet ble skadelidende. Også Chris Hillman sluttet i gruppen noen år etter Parsons. The Flying Burrito Brothers har likevel fortsatt frem til i dag å gi ut nye album selv om besetningen har endret seg og den musikalske kvaliteten ikke har kommet opp mot de to første albumene.

The Flying Burrito Brothers har vært en stor inspirasjonskilde for mange alternative country-artister, som Ryan Adams, Uncle Tupelo, Wilco, Steve Earle og Beachwood Sparks.

## Diskografi

* *The Gilded Palace of Sin* 1969
* *Burrito Deluxe* 1970
* *The Flying Burrito Brothers* 1971
* *The Last of the Red Hot Burritos* 1972
* *Bluegrass Special* 1974
* *Flying Again* 1975
* *Hot Burrito* 1975
* *Live in Amsterdam* 1975
* *Pop Chronik* 1975
* *Airborne* 1976
* *Live from Tokyo* 1978
* *Hearts on the Line* 1981
* *Sunset Sundown* 1982
* *Cabin Fever* 1985
* *Live from Amsterdam* 1985
* *Live from Europe* 1986
* *Southern Tracks* 1990
* *Back to Sweethearts of the Rodeo* 1990
* *From Another Time* 1991
* *Close Encounters to the West Coast* 1991
* *Eye of a Hurricane* 1994
* *Tribute to Gram Parsons* 1995
* *Live at the Cannary* 1996
* *California Jukebox* 1997
* *Live in Europe* 1997
* *Bicentennial Burritos* 1999
* *Sons of the Golden West* 1999
* *Red Album: Live Studio Party in Hollywood* 2002

## Eksterne lenker
* 
*
Step (båtteknologi)

**Step** på båter er innhogg i skroget som gjør at vannet glir lettere mot skroget. Dette gjør at man kan oppnå en høyere fart. Sammen med en cleaverpropell kan farten komme opp i enorme hastigheter hvis man har riktig oppsett og kraftig nok motor.
Absurd (tysk band)

**Absurd** er et NS black metal-band fra Tyskland. De ble stiftet i Sondershausen av *Hendrik Möbus* og *Sebastian Schauseil* i 1992. Noe senere ble også *Andreas Kirchner* med i bandet.

Absurd er sterkt inspirert av band fra Skandinavia, blant andre Burzum, Mayhem, Marduk og Abruptum. Tekstene handler om nazisme, satanisme og norrøn mytologi.

Medlemmene i Absurd har alle deltatt i alvorlig kriminalitet, blant annet drap på en ung gutt i 1993.

## Eksterne lenker
* 
*
Class One

**Class One World Powerboat Championship** (Offshore Class One) er betegnelsen for den største offshore båtracingklassen.

## Båtene
I klassen kjøres det med katamaraner på omtrent 14 meter lenge og 3,5 meter brede, bygget i komposittmaterialer. De har to V8 eller V12 bensinmotorer på maks 928 hestekrefter per motor. Båtene gjør ca. 140 knop (260 km/t), og skal veie minst 4,8 tonn ved målpassering. Båtene styres av to piloter, en fører som styrer, og en trottelmann som tar seg av speed, gir og trim. Båtene har rustfrie propeller med fem eller seks blad,

Tidligere gikk båtene på fri eksos, men etter nye regler i 2009 må alle ha eksosutslippet ned i sjøen, som demper støyen fra 120 til 100 desibel. Etter en ulykke i 2009 hvor en Victory Team båt krasjet i Dubai og begge pilotene omkom, ble alle kokpitene bygd om med ekstra skott foran og bak. I tillegg ble toppen av kokpit forsterket for å tåle større belastning.

## Arrangørland
Løpene kjøres blant annet i Norge, Sverige, Brasil, Italia og Dubai. I Norge arrangeres racene under selskapet Norwegian Grand Prix.

## Norske båter
Fra Norge har det vært flere båter: «Spirit of Norway» (Bjørn Rune Gjelsten –  5 VM titler), «Valentino» og «Jotun» (eid av Andreas Ove Ugland), «Welmax 90» og Welmax 91, med den første og eneste kvinnelige føreren i verden, Marit Strømøy, Zabo Racing med båten «91 Relekta» og «Hydrolift» som var med i konkurransen en kort periode fra 2004. Kjell Inge Røkke har også vært pilot for italienskeide Jolly Motor.

*«BP Valentino» - Andreas Ove Ugland, Jann Hillestad
*«Spirit of Norway» – Bård Eker
*«Spirit of Norway» – Kjell Inge Røkke
*«Spirit of Norway» – Bjørn Rune Gjelsten
*«Hydrolift» – Bård Eker
*«Jotun» – Andreas Ove Ugland, Inge Brigt Aarbakke, Jørn Tandberg, Christian Zaborowski 
*«Welmax 90» – Kolbjørn Selmer, Jørn Tandberg 
*«Welmax 91» – Marit Strømøy
*«91 Relekta» – Christian Zaborowski

## Verdensmesterskap

VM i Class One består av 16 runder fordelt på åtte arrangementsteder (2011). Banene er på mellom 55 og 75 nautiske mil, fordelt på runder. Vinneren er den som får flest poeng sammenlagt i sesongen. Listen viser sammenlagtvinnere fra 1992:
*1992: Walter Ragazzi () - Jukka P. Mattila ()
*1993: Khalfan Harib () - Ed Colyer ()
*1994: Luca Ferrari () - Norberto Ferretti ()
*1995: Saeed ASl Tayer () - Felix Serralles ()
*1996: Saeed ASl Tayer () - Felix Serralles ()
*1997: Laith Pharaon () - John Tomlinson ()
*1998: Steve Curtis () - Bjørn Rune Gjelsten ()
*1999: Randy Scism () - Ali Nasser ()
*2000: Ali Nasser () - Khalfan Harib ()
*2001: Mohammed Al Marri () - Saeed ASl Tayer ()
*2002: Steve Curtis () - Bjørn Rune Gjelsten ()
*2003: Steve Curtis () - Bjørn Rune Gjelsten ()
*2004: Steve Curtis () - Bjørn Rune Gjelsten () 
*2005: Steve Curtis () - Bård Eker ()
*2006: Steve Curtis () - Bjørn Rune Gjelsten () 
*2007: Arif Saif Al Zafeen () - Jean M. Sanchez ()
*2008: Mohammed Al Marri () - Nadir bin Hendi ()
*2009: Arif Al Zafeen () - Nadir bin Hendi ()
*2010: Arif Al Zafeen () - Nadir bin Hendi ()

## Eksterne lenker
* 
* Norwegian Grand Prix
V50

**V50** er betegnelsen for den minste offshoreklassen i Norge. Dette er V-bunnsbåter på 14-18 fot som har en 50 hesters motor på hekken. Båtene gjør ca. 45 knop. Dette er en klasse der alt skal være likt, og dette gjør at det er kjemping for å vinne. Løpene kjøres i sommerperioden langs kysten i Norge, men også i Sverige langs vestkysten.

## Eksterne lenker
* båtracing.no 
* Norges båtsportforbund
T400

**T400** er en internasjonal båtracingklasse av typen rundbane hvor det benyttes 13 fots båter med V-bunn og 400 cm³ motorer. Dette gir en toppfart på ca. 55 knop. Motorytelsen er på 25 HK.

## Referanser
Chris Hillman

**Christopher Hillman** (født 4. desember 1944 i Los Angeles, California) er en amerikansk sanger, bassist og mandolinist og er ansett som en viktig bidragsyter til utviklingen av countryrocken.

Som tenåring spilte Hillman mandolin i flere bluegrassgrupper – som The Scottsville Squirrel Barkers i 1962-63. Bernie Leadon i denne gruppen ble senere med og startet The Eagles, mens Hillman i 1964 ble medlem i The Byrds. Han fikk oppgaven som bassist, selv om han egentlig da bare kunne spille mandolin. Men han lærte seg raskt bass og spilte med The Byrds under deres mest fremgangsrike periode. I 1968 forlot han The Byrds og ble med i gruppen The Flying Burrito Brothers. Her fortsatte han viderutviklingen av countryrocken og spilte her fram til 1972.

Han hadde senere noen mindre countryprojekt utover resten av 1970-tallet. Han startet bandet The Desert Rose Band i 1986 og opplevde da sin mest fremgangsrike periode som artist etter The Byrds. Gruppen ble oppløst i 1994.

## Referanser


## Eksterne lenker
* 
*
Bismarcksjøen

**Bismarcksjøen** er den delen av Stillehavet som omkranses av de papuanske øyene Bismarckarkipelet og New Britain og nordkysten av Ny-Guinea.

## Referanser


## Eksterne lenker
*